CELEX: 32014D0160
Language: hr
Date: 2014-03-20 00:00:00
Title: 2014/160/EU: Provedbena odluka Komisije оd 20. ožujka 2014. o stavljanju izvan snage popisa objekata u trećim zemljama iz kojih države članice odobravaju uvoz određenih proizvoda životinjskog podrijetla koji su doneseni na temelju Odluke Vijeća 95/408/EZ (priopćeno pod brojem dokumenta C(2014) 1742)  Tekst značajan za EGP

22.3.2014   
            
            
               HR
            
            
               Službeni list Europske unije
            
            
               L 87/104
            
         
      PROVEDBENA ODLUKA KOMISIJE
   
   оd 20. ožujka 2014.
   o stavljanju izvan snage popisa objekata u trećim zemljama iz kojih države članice odobravaju uvoz određenih proizvoda životinjskog podrijetla koji su doneseni na temelju Odluke Vijeća 95/408/EZ
   (priopćeno pod brojem dokumenta C(2014) 1742)
   (Tekst značajan za EGP)
   (2014/160/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (1), a posebno njezin članak 16.,
   budući da:
   
               (1)
            
            
               Direktivom 2004/41/EZ Europskog parlamenta i Vijeća (2) izmijenjena je Odluka Vijeća 95/408/EZ (3) i utvrđeno da bi se privremeni popisi trećih zemalja i objekata u trećim zemljama sastavljeni u skladu s Odlukom 95/408/EZ trebali i dalje primjenjivati mutatis mutandis do donošenja potrebnih odredbi na temelju Uredbe (EZ) br. 852/2004 Europskog parlamenta i Vijeća (4), Uredbe (EZ) br. 853/2004 Europskog parlamenta i Vijeća (5), Uredbe (EZ) br. 854/2004 ili Direktive Vijeća 2002/99/EZ (6). Odluka se primjenjivala do datuma primjene Uredbe (EZ) br. 852/2004, Uredbe (EZ) br. 853/2004 i Uredbe (EZ) br. 854/2004 odnosno do 1. siječnja 2006.
            
         
               (2)
            
            
               Popisi objekata u trećim zemljama iz kojih države članice odobravaju uvoz određenih proizvoda životinjskog podrijetla koji su doneseni na temelju Odluke 95/408/EZ i dalje postoje.
            
         
               (3)
            
            
               Člankom 12. Uredbe (EZ) br. 854/2004 utvrđuje se postupak za izradu i ažuriranje popisa objekata iz kojih je odobren uvoz određenih proizvoda životinjskog podrijetla. Na temelju odredbi tog članka, osobito stavka 5. u kojem se navodi da se Komisija brine da najnovije inačice svih sastavljenih ili ažuriranih popisa budu na raspolaganju javnosti, popisi objekata iz kojih države članice odobravaju uvoz određenih proizvoda životinjskog podrijetla namijenjenih prehrani ljudi objavljuju su na internetskoj stranici Europske komisije (7).
            
         
               (4)
            
            
               Radi jasnoće zakonodavstva Unije i sastavljanja popisa objekata u trećim zemljama iz kojih je dopušten uvoz određenih proizvoda životinjskog podrijetla, prijašnji popisi doneseni na temelju Odluke 95/408/EZ postaju zastarjeli te ih je stoga zbog pravne jasnoće potrebno službeno staviti izvan snage.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Odluke Komisije navedene u Prilogu stavljaju se izvan snage.
   Članak 2.
   Ova je Odluka upućena državama članicama.
   
      Sastavljeno u Bruxellesu 20. ožujka 2014.
      
         
            Za Komisiju
         
         Tonio BORG
         
         
            Član Komisije
         
      
   
   
      (1)  SL L 139, 30.4.2004., str. 206.
   
      (2)  Direktiva 2004/41/EZ Europskog parlamenta i Vijeća od 21. travnja 2004. o stavljanju izvan snage određenih direktiva o higijeni hrane i zdravstvenim uvjetima za stavljanje na tržište određenih proizvoda životinjskog podrijetla namijenjenih za prehranu ljudi te o izmjeni direktiva Vijeća 89/662/EEZ i 92/118/EEZ i Odluke Vijeća 95/408/EZ (SL L 157, 30.4.2004., str. 33.).
   
      (3)  Odluka Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (SL L 243, 11.10.1995., str. 17.).
   
      (4)  Uredba (EZ) br. 852/2004 Europskog parlamenta i Vijeća od 29. travnja 2004. o higijeni hrane (SL L 139, 30.4.2004., str. 1.).
   
      (5)  Uredba (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (SL L 139, 30.4.2004., str. 55.).
   
      (6)  Direktiva Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (SL L 18, 23.1.2003., str. 11.).
   
      (7)  https://webgate.ec.europa.eu/sanco/traces/output/non_eu_listsPerCountry_en.htm
   
      PRILOG
      Odluka Komisije 81/91/EEZ (1)
      
      Odluka Komisije 81/92/EEZ (2)
      
      Odluka Komisije 81/713/EEZ (3)
      
      Odluka Komisije 82/913/EEZ (4)
      
      Odluka Komisije 83/384/EEZ (5)
      
      Odluka Komisije 83/402/EEZ (6)
      
      Odluka Komisije 83/423/EEZ (7)
      
      Odluka Komisije 84/24/EEZ (8)
      
      Odluka Komisije 85/539/EEZ (9)
      
      Odluka Komisije 86/65/EEZ (10)
      
      Odluka Komisije 86/414/EEZ (11)
      
      Odluka Komisije 86/473/EEZ (12)
      
      Odluka Komisije 87/119/EEZ (13)
      
      Odluka Komisije 87/124/EEZ (14)
      
      Odluka Komisije 87/257/EEZ (15)
      
      Odluka Komisije 87/258/EEZ (16)
      
      Odluka Komisije 87/424/EEZ (17)
      
      Odluka Komisije C(89) 1686 (18)
      
      Odluka Komisije 90/165/EEZ (19)
      
      Odluka Komisije 90/432/EEZ (20)
      
      Odluka Komisije 93/26/EEZ (21)
      
      Odluka Komisije 94/40/EZ (22)
      
      Odluka Komisije 94/465/EZ (23)
      
      Odluka Komisije 95/45/EZ (24)
      
      Odluka Komisije 95/427/EZ (25)
      
      Odluka Komisije C(95) 2899 (26)
      
      Odluka Komisije 97/4/EZ (27)
      
      Odluka Komisije 97/252/EZ (28)
      
      Odluka Komisije 97/365/EZ (29)
      
      Odluka Komisije 97/467/EZ (30)
      
      Odluka Komisije 97/468/EZ (31)
      
      Odluka Komisije 97/569/EZ (32)
      
      Odluka Komisije 98/8/EZ (33)
      
      Odluka Komisije 98/10/EZ (34)
      
      Odluka Komisije 1999/120/EZ (35)
      
      Odluka Komisije 1999/710/EZ (36)
      
      Odluka Komisije 2001/556/EZ (37)
      
      Odluka Komisije 2002/987/EZ (38)
      
      Odluka Komisije 2003/689/EZ (39)
      
      Odluka Komisije 2004/229/EZ (40)
      
      Odluka Komisije 2004/628/EZ (41)
      
      
         (1)  Odluka Komisije 81/91/EEZ od 30. siječnja 1981. o popisu objekata u Republici Argentini odobrenih u svrhu uvoza svježe govedine i teletine, ovčjeg mesa i mesa domaćih kopitara u Zajednicu (SL L 58, 5.3.1981., str. 39.).
      
         (2)  Odluka Komisije 81/92/EEZ od 30. siječnja 1981. o popisu objekata u Republici Urugvaju odobrenih u svrhu uvoza svježe govedine i teletine, ovčjeg mesa i mesa domaćih kopitara u Zajednicu (SL L 58, 5.3.1981., str. 43.).
      
         (3)  Odluka Komisije 81/713/EEZ od 28. srpnja 1981. o popisu objekata u Federativnoj Republici Brazilu odobrenih u svrhu uvoza svježe govedine i teletine i mesa domaćih kopitara u Zajednicu (SL L 257, 10.9.1981., str. 28.).
      
         (4)  Odluka Komisije 82/913/EEZ od 16. prosinca 1982. o utvrđivanju popisa objekata u Republici Južnoj Africi odobrenih u svrhu uvoza svježeg mesa u Zajednicu (SL L 381, 31.12.1982., str. 28.).
      
         (5)  Odluka Komisije 83/384/EEZ od 29. srpnja 1983. o popisu objekata u Australiji odobrenih za uvoz svježeg mesa u Zajednicu (SL L 222, 13.8.1983., str. 36.).
      
         (6)  Odluka Komisije 83/402/EEZ od 29. srpnja 1983. o popisu objekata u Novom Zelandu odobrenih za uvoz svježeg mesa u Zajednicu (SL L 233, 24.8.1983., str. 24.).
      
         (7)  Odluka Komisije 83/423/EEZ od 29. srpnja 1983. o popisu objekata u Republici Paragvaju odobrenih u svrhu uvoza svježeg mesa u Zajednicu (SL L 238, 27.8.1983., str. 39.).
      
         (8)  Odluka Komisije 84/24/EEZ od 23. prosinca 1983. o popisu objekata na Islandu odobrenih u svrhu uvoza svježeg mesa u Zajednicu (SL L 20, 25.1.1984., str. 21.).
      
         (9)  Odluka Komisije 85/539/EEZ od 29. studenoga 1985. o popisu objekata u Grenlandu odobrenih u svrhu uvoza svježeg mesa u Zajednicu (SL L 334, 12.12.1985., str. 25.).
      
         (10)  Odluka Komisije 86/65/EEZ od 13. veljače 1986. o popisu objekata u Maroku odobrenih u svrhu uvoza svježeg mesa u Zajednicu (SL L 72, 15.3.1986., str. 40.).
      
         (11)  Odluka Komisije 86/414/EEZ od 31. srpnja 1986. o popisu objekata u Argentini odobrenih u svrhu uvoza proizvoda od mesa u Zajednicu (SL L 237, 23.8.1986., str. 36.).
      
         (12)  Odluka Komisije 86/473/EEZ od 10. rujna 1986. o popisu objekata u Urugvaju odobrenih u svrhu uvoza proizvoda od mesa u Zajednicu (SL L 279, 30.9.1986., str. 53.).
      
         (13)  Odluka Komisije 87/119/EEZ od 13. siječnja 1987. o popisu objekata u Brazilu odobrenih u svrhu uvoza proizvoda od mesa u Zajednicu (SL L 49, 18.2.1987., str. 37.).
      
         (14)  Odluka Komisije 87/124/EEZ od 19. siječnja 1987. o popisu objekata u Čileu odobrenih u svrhu uvoza svježeg mesa u Zajednicu (SL L 51, 20.2.1987., str. 41.).
      
         (15)  Odluka Komisije 87/257/EEZ od 28. travnja 1987. o popisu objekata u Sjedinjenim Američkim Državama odobrenih u svrhu uvoza svježeg mesa u Zajednicu (SL L 121, 9.5.1987., str. 46.).
      
         (16)  Odluka Komisije 87/258/EEZ od 28. travnja 1987. o popisu objekata u Kanadi odobrenih u svrhu uvoza svježeg mesa u Zajednicu (SL L 121, 9.5.1987., str. 50.).
      
         (17)  Odluka Komisije 87/424/EEZ od 14. srpnja 1987. o popisu objekata u Sjedinjenim Meksičkim Državama odobrenih u svrhu uvoza svježeg mesa u Zajednicu (SL L 228, 15.8.1987., str. 43.).
      
         (18)  Odluka Komisije C(89) 1686 od 2. listopada 1989. Popis objekata u Svaziju odobrenih u svrhu uvoza svježeg mesa u Zajednicu (SL C 252, 5.10.1989., str. 4.).
      
         (19)  Odluka Komisije 90/165/EEZ od 28. ožujka 1990. o popisu objekata na Madagaskaru odobrenih za uvoz svježeg mesa u Zajednicu (SL L 91, 6.4.1990., str. 34.).
      
         (20)  Odluka Komisije 90/432/EEZ od 30. srpnja 1990. o popisu objekata u Namibiji iz kojih je odobren uvoz svježeg mesa u Zajednicu (SL L 223, 18.8.1990., str. 19.).
      
         (21)  Odluka Komisije 93/26/EEZ od 11. prosinca 1992. o popisu objekata u Republici Hrvatskoj iz kojih je odobren uvoz svježeg mesa u Zajednicu (SL L 16, 25.1.1993., str. 24.).
      
         (22)  Odluka Komisije 94/40/EZ od 25. siječnja 1994. o popisu objekata u Zimbabveu odobrenih za uvoz mesnih proizvoda u Zajednicu (SL L 22, 27.1.1994., str. 50.).
      
         (23)  Odluka Komisije 94/465/EZ od 12. srpnja 1994. o popisu objekata u Bocvani odobrenih za uvoz mesnih proizvoda u Zajednicu (SL L 190, 26.7.1994., str. 25.).
      
         (24)  Odluka Komisije 95/45/EZ od 20. veljače 1995. o popisu objekata u bivšoj jugoslavenskoj republici Makedoniji odobrenih za uvoz svježeg mesa u Zajednicu (SL L 51, 8.3.1995., str. 13.).
      
         (25)  Odluka Komisije 95/427/EZ od 16. listopada 1995. o popisu objekata u Republici Namibiji odobrenih za uvoz mesnih proizvoda u Zajednicu (SL L 254, 24.10.1995., str. 28.).
      
         (26)  Odluka Komisije C(95) 2899 od 30. studenoga 1995. Popis objekata u Bocvani odobrenih u svrhu uvoza svježeg mesa u Zajednicu (SL C 338, 16.12.1995., str. 3.).
      
         (27)  Odluka Komisije 97/4/EZ od 12. prosinca 1996. o sastavljanju privremenih popisa objekata u trećim zemljama iz kojih države članice dopuštaju uvoz svježeg mesa peradi (SL L 2, 4.1.1997., str. 6.).
      
         (28)  Odluka Komisije 97/252/EZ od 25. ožujka 1997. o sastavljanju privremenih popisa objekata u trećim zemljama, iz kojih države članice dopuštaju uvoz mlijeka i mliječnih proizvoda za prehranu ljudi (SL L 101, 18.4.1997., str. 46.).
      
         (29)  Odluka Komisije 97/365/EZ od 26. ožujka 1997. o izradi privremenih popisa objekata iz trećih zemalja iz kojih države članice odobravaju uvoz proizvoda pripremljenih od mesa goveda, svinja, konja te ovaca i koza (SL L 154, 12.6.1997., str. 41.).
      
         (30)  Odluka Komisije 97/467/EZ od 7. srpnja 1997. o sastavljanju privremenog popisa objekata u trećim zemljama iz kojih države članice odobravaju uvoz proizvoda od mesa kunića i mesa uzgojene divljači (SL L 199, 26.7.1997., str. 57.).
      
         (31)  Odluka Komisije 97/468/EZ od 7. srpnja 1997. o sastavljanju privremenog popisa objekata iz trećih zemalja iz kojih države članice odobravaju uvoz proizvoda mesa divljači (SL L 199, 26.7.1997., str. 62.).
      
         (32)  Odluka Komisije 97/569/EZ od 16. srpnja 1997. o sastavljanju privremenih popisa objekata iz trećih zemalja iz kojih države članice odobravaju uvoz mesnih proizvoda (SL L 234, 26.8.1997., str. 16.).
      
         (33)  Odluka Komisije 98/8/EZ od 16. prosinca 1997. o popisu objekata u Saveznoj Republici Jugoslaviji odobrenih za uvoz svježeg mesa u Zajednicu (SL L 2, 6.1.1998., str. 12.).
      
         (34)  Odluka Komisije 98/10/EZ od 16. prosinca 1997. o sastavljanju privremenih popisa objekata u trećim zemljama iz kojih države članice dozvoljavaju uvoz proizvoda pripremljenih od mesa životinja vrste goveda, svinja, kopitara, ovaca i koza (SL L 3, 7.1.1998., str. 14.).
      
         (35)  Odluka Komisije 1999/120/EZ od 27. siječnja 1999. o sastavljanju privremenih popisa objekata u trećim zemljama, iz kojih države članice dopuštaju uvoz životinjskih crijeva, želudaca i mjehura (SL L 36, 10.2.1999., str. 21.).
      
         (36)  Odluka Komisije 1999/710/EZ od 15. listopada 1999. o sastavljanju privremenih popisa objekata trećih zemalja iz kojih države članice odobravaju uvoz mljevenog mesa i mesnih pripravaka (SL L 281, 4.11.1999., str. 82.).
      
         (37)  Odluka Komisije 2001/556/EZ od 11. srpnja 2001. o sastavljanju privremenih popisa objekata trećih zemalja iz kojih države članice odobravaju uvoz želatine namijenjene prehrani ljudi (SL L 200, 25.7.2001., str. 23.).
      
         (38)  Odluka Komisije 2002/987/EZ od 13. prosinca 2002. o popisu objekata na Falklandskim otocima odobrenih za uvoz svježeg mesa u Zajednicu (SL L 344, 19.12.2002., str. 39.).
      
         (39)  Odluka Komisije 2003/689/EZ od 2. listopada 2003. o popisu objekata u Estoniji iz kojih je odobren uvoz svježeg mesa u Zajednicu (SL L 251, 3.10.2003., str. 21.).
      
         (40)  Odluka Komisije 2004/229/EZ od 5. ožujka 2004. o popisu objekata u Latviji odobrenih u svrhu uvoza svježeg mesa u Zajednicu (SL L 70, 9.3.2004., str. 39.).
      
         (41)  Odluka Komisije 2004/628/EZ od 2. rujna 2004. o popisu objekata u Novoj Kaledoniji iz kojih države članice mogu odobriti uvoz svježeg mesa u Zajednicu (SL L 284, 3.9.2004., str. 4.).